
נוסח הודעה בדבר כוונה להתקשרות עם ספק כספק יחיד

משרד החינוך מעוניין להתקשר עם אוניברסיטת בר אילן, עוסק מורשה 580063683
לצורך מחקר המשך בנושא סקר HBSC לשנת 2026: "רווחה והתנהגויות סיכון לבריאות של בני נוער". 

מטרת  התוכנית
ישראל שותפה במחקר הרב לאומי של ארגון הבריאות העולמי HBSC על רווחתם ובריאותם של בני נוער החל משנת 1994. 4 הסקרים האחרונים הועברו ב- 2019 לפני פרוץ מגפת הקורונה, ב- 2023 לפני פרוץ המלחמה, וב- 2024 ו- 2025  במהלכה.  המחקר נעשה בשיתוף משרד הבריאות.
הסקר המוצע מתמקד בהקשרים הפסיכו-חברתיים של רווחתם הנפשית והתפקודית, דפוסי התנהגויות סיכון ובריאות, תפיסות ותפקודים הקשורים לבית הספר, התנדבות ומעורבות בקהילה ובמרחבי החינוך הבלתי פורמלי ודפוסי מחוברות חברתית של בני הנוער. כל התחומים הללו עשויים להיות מושפעים בתקופת מלחמת "חרבות ברזל" ו"עם כלביא"  ונוצר צורך אקוטי לחקור את ההשפעות הללו על הילדים היום. 
בכדי לתת מענים יעילים הן במדיניות והן באסטרטגיות התערבות ממוקדות, יש צורך אקוטי במידע מדעי עדכני על השפעת המלחמה על מצבם הנפשי ודפוסי התנהגויות סיכון לבריאות של בני הנוער ועל גורמי החוסן וההגנה המנבאים התמודדות מיטבית עם המצב. בנוסף לאוכלוסיית הנוער ברמה הארצית בישראל, יש צורך לקבל מידע עדכני על הנוער בצפון ובדרום שחשיפתם למלחמה הייתה חמורה ואינטנסיבית במיוחד, כולל פינוי של חלקם מבתיהם לישובים אחרים לתקופות שונות. לכן הוחלט להתמקד במחקר זה גם על מדגם מייצג ארצי של בני נוער, וגם על מדגם מייצג נפרד של תלמידי מחוז צפון ששבו לבתיהם ומדגם מייצג של תלמידי עוטף עזה, הכולל את ארבעת המועצות האזוריות והערים אופקים, שדרות ונתיבות.

פירוט התוכנית:
שיטות המחקר יהיו זהים לפרוטוקול המדעי של סקר ה- HBSC הרב לאומי הנערך בישראל מאז שנת 1986 ועד היום. כל הנתונים הנאספים המחקר הנוכחי יהיו תקפים, מהימנים ובהלימה מלאה עם הנתונים שנאספו בסקרים הקודמים, דבר שיאפשר לנו לבחון מגמות שינוי לאורך השנים.
השאלון כולל את שאלון הליבה של ה-HBSC ואת רוב המדדים המרכזיים הקשורים למשפחה, לביה״ס, למעורבות קהילתית, שימוש בפנאי, החיים במרחבי הרשתות החברתיות, ועוד. בנוסף, יתווספו לשאלון מדדי הרחבה על החשיפה וההשפעה של המלחמה. המתודולוגיה תואמת לזו של סקר ה-HBSC הרב-לאומי המבוצע בישראל  משנת 1994, בדרך שתהפוך את המחקר המוצע למחקר אורך עם 4 נקודות זמן: 2019 (לפני פרוץ המגפה), 2023 (אחרי המגפה ולפני פרוץ המלחמה), סקר ״יד על הדופק״ בפברואר 2024 על מדגם אינטרנטי (כחמישה חודשים לתוך המלחמה)  בפברואר 2024 וממצאי סקר HBSC ביניים משנת 2025, שבוצע ערב פרוץ המלחמה עם איראן אבל כשנה וחצי מפרוץ מלחמת חרבות ברזל המלחמה ב-7 לאוקטובר 2023. 
המחקר יבוצע כסקר תלמידים עם שאלון אנונימי למילוי עצמי במסגרת כיתתית במהלך השיעור. שיטת המחקר זהה למתודולוגיה התקפה והמהימנה של סקר ה-HBSC המבוצע בישראל משנת 1986 עד היום, עם השינויים המתבקשים לאור מתווה הלמידה בתקופה זו של המלחמה באוכלוסיות השונות של המחקר.  


ב 18 חודשים אלו תהיינה שתי אבני דרך:
1.10.25-31.8.26  מצגת ראשונית של הממצאים
1.9.26 – 30.3.27 ניתוח סופי של התוצאות והגשת דו"ח

להלן לוז מתוכנן לביצוע:
תחילת פרויקט – אוקטובר 2025
פיתוח שאלונים וקביעת המדגם– ינואר 2026
העברת הסקר בבתי הספר – פברואר-אפריל 2026
עיבוד נתונים – אוקטובר 2025 
מצגת ראשונית של הממצאים  - אוגוסט 2026
דוח סופי – מרץ 2027

היקף פעילות מתוכנן
המדגמים המתוכננים :
· מדגם של אוכלוסייה (1) שהינו מדגם מייצג ארצי, יכלול 1,500 תלמידים לכל אחת מ-7 שכבות הגיל, (שכבות ו׳-יב) דהיינו – 10,500 נבדקים.
· מדגם של אוכלוסייה (2) – תלמידי מחוז צפון ששבו לבתיהם – ייעשה מאמץ לסקור את כל התלמידים בשכבות ז׳-יב׳ ששבו לבתיהם וחזרו ללמוד בבתי הספר המקוריים בצפון. כל האוכלוסייה מונה כ-5,200 תלמידים מפונים (ז׳-יב׳) אבל הצפי הוא שרק כ- 40-50 אחוז יחזרו בשלב הראשון. אנו נשתדל להגיע לגודל מדגם של כ- 1,500 נבדקים. 
· מדגם של אוכלוסייה (3) – מדגם מייצג של תלמידי עוטף עזה, הכולל את ארבעת המועצות האזוריות והערים אופקים, שדרות ונתיבות – יכלול כ-500 תלמידים בכל אחת מששת שכבות הגיל (ז׳-יב׳), סה״כ כ- 3,000 נבדקים. 
סה״כ, הסקר מתוכנן לכלול 15,000 נבדקים. משך המחקר מועדך ב 18 חודשים לצורך עיבוד הנתונים וכתיבה.

תקופת ההתקשרות המתוכננת: 1.10.25 – 30.3.27
המשרד שומר לעצמו להאריך את תקופת ההתקשרות לתקופה של עד 6 חודשים נוספים בהתאם להמלצה של הועדה המלווה ובכפוף להתאמה לתכנית האסטרטגית של המשרד באותה עת. 

עלות: 400,000 ₪ (400,000 ₪ נוספים ימומנו ע"י משרד הבריאות).

ככל שיש גורם נוסף המסוגל לבצע את הפעילות, יפנה בהצעה מתאימה כאשר עליו לקחת בחשבון כי עליו לעמוד בדרישות הבאות: 
· אישור מארגון הבריאות העולמי לביצוע המחקר (כתב מינוי)
· תשתית נתונים כמותית רחבה המייצגת לפחות 4 נקודות דגימה של רווחה והתנהגיות של בני נוער (לפני ואחרי המלחמה).
· ניסיון מוכח במחקר מדיניות רחב היקף בנושא התנהגויות נוער.
· ניסיון בעבודה מחקרית בשיתוף משרד החינוך.
· ניסיון מוכח במחקרי אורך.
באם יתקבלו הצעות נוספות, המשרד יפעל באופן הבא: הצעתו תועבר לשיפוט עמיתים של 2 חוקרים מהאקדמיה בתחום הרלבנטי. ההצעה המתאימה יותר לדרישות המחקר תבחר לביצוע המחקר. 
	תקופה
	סה"כ

	התקשרות ראשונה
מ-  1.10.25 עד- 30.3.27
	
400,000 ₪

	שנה ראשונה במסגרת מימוש אופציה  מ- 2.4.27  עד- 1.10.27 
	ללא תוספת תקציב

	סה"כ עלות לתקופה
	400,000 ש"ח 



